আরজি করের ডাক্তারের বিরুদ্ধে স্বাস্থ্য দফতরের নির্দেশিকা লঙ্ঘনের অভিযোগ

ওয়েব ডেস্ক: ভুলের পুনরাবৃত্তি? না কি চরম গাফিলতি? ওষুধের ভুলে মৃত্যুও হতে পারে। মেদিনীপুর হাসপাতালে (Medinipur Hospital) ব্যবহারে নিষিদ্ধ থাকা স্যালাইনে প্রসূতির মৃত্যু হয়েছিল বলে অভিযোগ। সেই ঘটনায় ডাক্তারকে সাসপেন্ডও (Doctor Suspend) করা হয়। এবার একই ধরনের ঘটনায় ফের শিরোনামে আরজি কর হাসাপাতাল (RG Kar Hospital)। স্বাস্থ্য দফতরের নির্দেশিকা না মেনে শুশ্রুষা করার অভিযোগ আরজি কর হাসপাতালের এক ডাক্তারের বিরুদ্ধে। এক্ষেত্রে হাসপাতালের কর্মীরাই অভিযোগ জানালেন মুখ্যমন্ত্রীর দফতরে। স্বাস্থ্য দফতর গত ১৪ জানুয়ারি পশ্চিমবঙ্গ ফার্মাসিউটিক্যালের নির্দিষ্ট সংখ্যক ওষুধের ব্যবহার নিষিদ্ধ করেছিল। সেই তালিকায় থাকা ওষুধ ২২ জানুয়ারি ওই ডাক্তার প্রেসক্রিপশনে লিখেছেন বলে অভিযোগ। ঘটনায় চাঞ্চল্য ছড়িয়েছে। কলকাতাটিভির হাতে এসেছে সেই নথি।